CELEX: 62015TA0299
Language: fi
Date: 2018-10-24 00:00:00
Title: Asia T-299/15: Unionin yleisen tuomioistuimen tuomio 24.10.2018 – Nova v. komissio (Välityslauseke — Avustussopimus, joka on tehty sellaisen pilottihankkeen puitteissa, jolla on tarkoitus luoda kuntien viranomaisten välinen yhteys- ja keskusteluverkosto pakolaisten uudelleen sijoittautumista ja integroitumista koskevista kokemuksista ja parhaista käytännöistä — Hankkeen tuloksen riippumattoman arvioinnin puuttuminen — Oikeasuhteisuus — Maksettujen summien palauttaminen — Selvittämistoimet — Vastakanne)

10.12.2018   
            
            
               FI
            
            
               Euroopan unionin virallinen lehti
            
            
               C 445/14
            
         
      Unionin yleisen tuomioistuimen tuomio 24.10.2018 – Nova v. komissio
      (Asia T-299/15) (1)
      
      ((Välityslauseke - Avustussopimus, joka on tehty sellaisen pilottihankkeen puitteissa, jolla on tarkoitus luoda kuntien viranomaisten välinen yhteys- ja keskusteluverkosto pakolaisten uudelleen sijoittautumista ja integroitumista koskevista kokemuksista ja parhaista käytännöistä - Hankkeen tuloksen riippumattoman arvioinnin puuttuminen - Oikeasuhteisuus - Maksettujen summien palauttaminen - Selvittämistoimet - Vastakanne))
      (2018/C 445/18)
      Oikeudenkäyntikieli: italia
      
         Asianosaiset
      
      
         Kantaja: Nova Onlus Consorzio nazionale di cooperative sociali – Soc. coop. (Trani, Italia) (edustajat: asianajajat M. Astolfi ja M. Petrucci)
      
         Vastaaja: Euroopan komissio (asiamiehet: aluksi L. Di Paolo ja L. Cappelletti, sitten L. Di Paolo ja lopuksi O. Verheecke ja F. Moro, avustajanaan asianajaja A. Dal Ferro)
      
         Oikeudenkäynnin kohde
      
      Yhtäältä SEUT 272 artiklaan perustuva vaatimus lähinnä sen toteamiseksi, että komissiolla ei ole perusteita vaatia kantajalta takaisin 80 242,78 euron summaa HOME/2011/PPRS/AG/2176 -avustussopimuksen perusteella, ja komission velvoittamiseksi maksamaan 52 146,36 euron summa viivästyskorkoineen, ja toisaalta komission vastavaatimus kantajan velvoittamiseksi maksamaan takaisin 80 242,78 euron summa viivästyskorkoineen mainitun avustussopimuksen täytäntöön panemiseksi.
      
         Tuomiolauselma
      
      
                  1)
               
               
                  Euroopan komissiolla ei ole perusteita vaatia HOME/2011/PPRS/AG/2176 -avustussopimuksen perusteella Nova Onlus Consorzio nazionale di cooperative sociali – soc. Coop.:ia maksamaan takaisin 15 prosenttia kuluista, jotka liittyvät Transnational Observatory for Refugee’s Resettlement in Europe -hankkeen internetsivustoon, eli 3 002,45 euron summaa.
               
            
                  2)
               
               
                  Kanne hylätään muilta osin.
               
            
                  3)
               
               
                  Nova Onlus Consorzio nazionale di cooperative sociali velvoitetaan maksamaan komissiolle mainitun sopimuksen perusteella 77 240,33 euron summa 19.5.2015 alkaen laskettavine 3,55 prosentin viivästyskorkoineen, jotka juoksevat siihen asti, kunnes kyseinen summa on maksettu kokonaisuudessaan.
               
            
                  4)
               
               
                  Vastakanne hylätään muilta osin.
               
            
                  5)
               
               
                  Nova Onlus Consorzio nazionale di cooperative sociali vastaa omista oikeudenkäyntikuluistaan, ja se velvoitetaan korvaamaan kaksi kolmasosaa komissiolle aiheutuneista oikeudenkäyntikuluista.
               
            
                  6)
               
               
                  Komissio vastaa kolmasosasta omia oikeudenkäyntikulujaan.
               
            
         (1)  EUVL C 254, 3.8.2015.